૩૩૦૦ની વસ્તી ધરાવતું લેકાવાડા ગામ ગાંધીનગર સ્થિત મુખ્યમંત્રી વિજય રૂપાણીના સરકારી આવાસથી માત્ર ૫ કિમી દુર છે. જ્યાં સરકારી વહીવટી લાપરવાહી જોઈ શકાય છે અને એ જ સાબિત કરે છે કે રાજ્યમાં શિક્ષણ વ્યવસ્થાની સ્થિતિ શું હશે. શિક્ષણની ગ્રાન્ટ મંજુર કરવામાં વિલંબ કરવામાં આવતા થોડા દિવસો પહેલાં જ લેકાવાડા ગામની સરકારી પ્રાથમિક શાળાનું મકાન તોડવામાં આવી રહ્યું છે. જો ગ્રાન્ટ સમયસર મંજુર થઇ ગઈ હોત તો બાળકો આજે નવી સ્કૂલમાં અભ્યાસ કરતા હોત.